बिजनी, 7 अक्टबर 2020 : कभिड-19 जों चिरांआव फिन सासे आसा मावसुमानि जिउ गोमादों। गावनि जिउनि खैफोदखौ नेवसिनानैब्लाबो कर’नानि हेंथायै जुजिबोनाय बिजनी उलुबारिनि आसा मावसुमानि जिउ गोमा नांनाया ओनसोलनाङै दुखुनि साया साग्लोबदों। उलुबारि SHC नि आसा मावसुमा उलुबारिनिनो थागिबि कमिला बसुमतारी(38) मुंनि आसा मावसुमाया थांनाय 23 सेप्टेमबरआव बङाइगावनि लवार आसाम हस्पिटेलआव कभिड-19 पजिटिभ मोननायनि उनावनो काजलगावआव थानाय सोमब्ला बसुमतारी सरकारि देहा फाहामसालियाव थिसननाय जायोमोनब्लाबो बे सानखालिनो गुवाहाटी मेडिकेल कलेज हस्पिटेलाव थिसननो गोनां जायो। नाथाय फ्राय 14 सान फाहामथाइ होसेयावबो जोबनायाव थांनाय मंगलबारखालि मोनानि 9:20 रिंगायाव थैनायखौ बोजबना लानो गोनां जायो।